kardosdrur/scandi-wiki huggingface dataset:
Bedsted Kirke (Thy)

Bedsted Kirke er kirken i Bedsted Sogn i Sydthy Provsti (Aalborg Stift). Kirken og sognet ligger i Thisted Kommune.

Bedsted Kirke ligger 'ude på landet', på Præstegårdsvænget (ved Dalgårdsvej), nord for Gammel Bedsted ('Gammel Kirkeby'), og 1½ – 2 kilometer fra centrum af Bedsted by (Bedsted Stationsby), sognets hovedby.

Stednavnet Bedsted kan også skrives som Bested, uden det første d. Stavemåden Bested har været brugt for kirken, og det er under navnet Bested Kirke at nogle af oplysningerne om Bedsted Kirke kan findes i litteraturen og på internettet.

Dette gælder for værket "Danmarks Kirker" (udgivet af Nationalmuseet), hvor XII, Tisted Amt, i 2 bind er udgivet i årene 1940-42. Her er Bested Kirke beskrevet i bind 1 side 556 – 570.

Ligeledes bruges stavemåden Bested Kirke i Weilbachs Kunstnerleksikon, 3. udgave, 1947-52. Her oplyses at maleren Anders Eskesen Gundal i 1710 genopmalede altertavlen fra 1638 i Bested Kirke. (Anders Gundal og hans arbejde er nærmere beskrevet i 4. udgave af Weilbachs Kunstnerleksikon, 1994, jf. Kunstindeks Danmark).

En del af Bedsted Kirkes historie er knyttet til herregården Tandrup.

Eksterne kilder og henvisninger 

 Bedsted Kirke i bogværket Danmarks Kirker (udg. af Nationalmuseet)
 2 sider fra "Gravsten og epitafier i danske og skånske kirker": Bested og Bested2
 Om maleren Anders Gundal i Weilbachs Kunstnerleksikon, 1994
 Bedsted Kirke hos KortTilKirken.dk
 Sydthy provsti – Bedsted kirke

Kirker i Thisted Kommune
Kirker i Aalborg Stift
Kirker i Thisted Amt
Thorkild Rovsing

Niels Thorkild Rovsing (født 26. april 1862 i Flensborg, død 14. januar 1927 i København) var en dansk læge og kirurg. Han var undervisningsminister i forretningsministeriet Liebe 30. marts – 5. april 1920.

Rovsing blev læge 1885, dr.med. 1889 og var professor ved Københavns Universitet fra 1899. Han var endvidere rektor for universitetet 1919-20. Rovsing grundlagde den moderne urologi i Danmark.

Han havde privatklinik i en villa i Rosenvænget på Østerbro, det senere Institut Français. Villaen blev revet ned i 2006. Mellem Lyngbyvej og Tagensvej, langs Ringbanen, løber Rovsingsgade, der er opkaldt efter ham.

Rovsing blev Ridder af Dannebrog 1902, Dannebrogsmand 1913, Kommandør af 2. grad 1920, modtog Fortjenstmedaljen i guld 1923 og blev Kommandør af 1. grad 1926. Han er begravet på Holmens Kirkegård.

Der findes malerier af Julius Paulsen 1909 (familieeje), gentagelse 1928 (Frederiksborgmuseet). To malerier af Mogens Gad (familieeje). Maleri af Oscar Matthiesen ca. 1925 (familieeje) og af Aksel Jørgensen 1918 på Studentergaarden). Portrætteret på maleri af samme sammesteds 1929. Buster af Ludvig Brandstrup 1914 og 1927 (Rigshospitalet) og af Kai Nielsen (Studentergaarden). Tuschtegninger af Alfred Schmidt. Træsnit af
André Bork 1900 efter fotografi af Hansen & Weller. Fotografi af Frederik Riise.

Litteratur 
 Ole Chievitz, "Nekrolog over Thorkild Rovsing" samt "Videnskabelige Arbejder af Thorkild Rovsing", s. III-XXI i: Bibliotek for Læger, CXIX, 1927.
 Thorkild Rovsing, "Af mit Livs Erindringer – Berlin 1914 – Paris 1919-20" i: Gads Danske Magasin, s. 23-42.

Eksterne henvisninger 
 

Urologer
Kirurger fra Danmark
Rektorer ved Københavns Universitet
Undervisningsministre fra Danmark
Kommandører af 1. grad af Dannebrog
Modtagere af Fortjenstmedaljen i guld
Danskere i 1800-tallet
Danskere i 1900-tallet
Personer fra Flensborg
Personer i Dansk Biografisk Leksikon
Personer i Kraks Blå Bog (afdøde)
Barmhjertigheden

Barmhjertigheden (eller Barmhjertighedshuse) er en bebyggelse øst for Store Heddinge og tæt ved Stevns Klint. Den ligger i Store Heddinge Sogn, Stevns Kommune, Region Sjælland.

Lokaliteter i Stevns Kommune
Gorma Haraldsted

Gorma Augusta Julie Krogager (født Haraldsted 25. marts 1904 i København, død 19. oktober 1999) var en dansk skuespiller.

Oprindelig skuespiller på Det Ny Teater.

I 1933 mødte hun den nyuddannede pastor Eilif Krogager.

Parret blev hemmeligt gift den 26. februar 1944 i Brønshøj Kirke og hun flyttede ind på præstegården i Tjæreborg. Hun opgav skuespillerkarrieren.

Under besættelsen var hun som sin mand aktiv i modstandskampen.

Han flygtede til Sverige, og hun blev anholdt af tyskerne, og indsat i Vestre Fængsel.

Efter besættelsen oprettede Eilif Krogager Tjæreborg Rejser som de styrede sammen.

Eksterne henvisninger 
 
 
 

Skuespillere fra Danmark
Modstandsfolk fra Danmark
Personer fra København
Kolind

Kolind er en by på Djursland med , beliggende i Kolind Sogn. Byen ligger i Syddjurs Kommune og hører til Region Midtjylland.

Kolind ligger smukt for enden af det tørlagte Kolindsund, hvor Ryom Å og Mårup Å løber ud i kolindsundkanalen, som straks deler sig i nordkanalen og sydkanalen. De 2 kanaler omkranser det tørlagte kolindsund, der tidligere dannede Danmarks anden største sø. Byen nævnes første gang 1416 som "Kollingh" og har givet navn til sundet.

Der er meget svag strøm i kanalen, da der kun er et fald på 1 meter over 25 km, fiskevandet er rig på havørred og gedde, aborre, brasen og skalle. Den svage strøm gør kanalen velegnet til kano sejlads som startes fra kanopladsen nord for byen.

Fuglelivet omkring Kolind er mangeartet, og især kendt for de store stæreflokke der danner sort sol. Fra fugletårnet kan fuglene betragtes ugenert.

I den østlige del af Kolind er et af byens store samlingssteder placeret, den gamle markedshal som er lavet om til et stort forsamlingshus, og bliver kaldt Byhallen og Stalden og hvor der bliver holdt Hjorddrengens Marked i september. 

Byen var 1970-2006 administrationscentrum for Midtdjurs Kommune, nu en del af Syddjurs Kommune

Byens skole, Kolind Centralskole, blev indviet i 1955, og har tæt på 400 elever.

Togforbindelsen, der indtil 2018 var kendt som Grenaabanen, genåbnede d. 30. april 2019 i elektrificeret form som en del af Letbanen. Forbindelsen strækker sig fra Grenaa til Aarhus og standser undervejs i Kolind.

Forretningsliv
Der er to supermarkeder og en lang række service- og specialbutikker i byen, der også huser et friluftsbad  og et sports- og kulturhus med bibliotek, café og har 3 sportshaller.

I Sundhedshuset fysioterapi og træningscenter er der mulighed for holdtræning og styrketræning.

Sport
På Kolind stadion findes 3 fodboldbaner, klubhus, 2 tennisbaner, petanque bane.

Kraftværket skatehal er en særdeles populær skatehal der besidder nogle af Danmarks bedste ramper. Her køres primært scoot(løbehjul) og BMX, men har også andre streetsportsgrene.

Petersminde skoven sydvest for byen har beliggenhed for hundeskoven, crossbanen, og skovbørnehaven. Petersmindeskoven grænser op til den smukke tusindmeterskov, hvor det ligeledes er tilladt at gå ture.

Historie 
I 1875 beskrives byen således: "Kolind ved Kolindsund med Kirke, Præstegaard, Skole, Kro og Veirmølle".

Omkring århundredeskiftet beskrives forholdene således: "Kolind (med Ny-Kolind, omkring Jærnbanestationen) med Kirke, Præstegd., Skole, Forsamlingshus (opf. 1888), Andelsmejeri (Kolindsund), Gæstgiveri, Kro, Markedsplads (8 Markeder aarl.), Købmandshdlr., Haandværkere osv. samt Jærnbane-, Telegraf- og Telefonst. samt Postekspedition".

Kilder

Eksterne henvisninger 
 Syddjurs Kommune

Byer i Syddjurs Kommune
Byer og bydele med genforeningssten
Ho

HO eller Ho kan henvise til flere artikler:

 Ho (by) – en lille turistby i Varde Kommune
 Ho (Ghana) – by i det sydøstlige Ghana
 Ho-folket – et stammefolk, der primært holder til i den indiske delstat Jharkhand
 Ho (sprog) – et sprog, der primært tales af ho-folket
 Ho Chi Minh – en vietnamesisk kommunistisk oprører.
 Ho Chi Minh-byen – Vietnams største by (tidligere Saigon), opkaldt efter Ho Chi Minh
 Ho Chi Minh-stien – en logistisk rute fra Nordvietnam til Sydvietnam, der blev anvendt i stor stil under Vietnamkrigen
 Holmium – et grundstof forkortet Ho.
 Hærens Officersskole – forkortes HO

 Skala H0 – den mest udbredte skala i modeljernbaner, forkortes ofte fejlagtigt HO.
Officersuddannelsen i den danske hær

Officersuddannelsen i den danske hær  foregår på Hærens Officersskole, varer i alt ca. tre år og indeholder bl.a. taktik, idræt, ledelse, coaching, krigshistorie, statskundskab, engelsk, psykologi, patruljekursus, faldskærmskursus m.m.

Uddannelsen 

For at blive linjeofficer skal man gennemføre officersgrunduddannelsen (GRO). Denne er delt op i to, GRO 1 og GRO 2.

GRO 1 

Målet med GRO 1 er, at officerseleven, kadetten, tilegner sig de personlige og faglige kompetencer, der gør kadetten i stand til at virke som delingsfører i både Hæren nationalt og internationalt. Uddannelsen skal ydermere danne basis for indtræden på GRO 2.
Efter tre måneders uddannelse bliver kadetten udnævnt til sekondløjtnant og ved afslutning på uddannelsen, efter 1½ år, udnævnes vedkommende til løjtnant.

Såfremt kadetten ikke ønsker at fortsætte på GRO 2, ansættes kadetten som løjtnant ved et regiment på en tidsbestemt kontrakt af maksimalt 60 måneders varighed. Kadetten kan efter tjeneste eller som civil søge optagelse på GRO 2.

GRO 2 

Formålet med GRO 2 er, at kadetten tilegner sig de personlige og faglige kompetencer, der gør, at kadetten kan virke som delingsfører og leder af en specialdeling i Hæren både nationalt og internationalt. Derudover bliver kadetten uddannet til at kunne virke som næstkommanderende i en underafdeling, samt som lærer på en tjenestegrensskole i Hæren.

Uddannelsen skal sammen med GRO 1 bringe kadetten på professionsbachelorniveau og derved gør det muligt for kadetten at indtræden på videreuddannelsestrin 1 med henblik på at blive kaptajn.

Efter gennemførelse af GRO 2 og opfyldelse af beståelseskriterierne, bliver kadetten udnævnt til premierløjtnant og ansat som tjenestemand.

Som kadet, elev eller lærer kan melde sig ind i Hærens Officersskoles Kadetforening (HOKA).

Eksterne henvisninger 
 Officiel hjemmeside 
 Hærens Officersskoles Kadetforening

Danmarks militær
Verdens Ende (gade i Sønderborg)

Verdens Ende er en gade i Sønderborg på Alssiden af Alssund, mellem Kong Christian den X's Bro og Alssundbroen.

Følgende foreninger har klubhuse på Verdens Ende: Sønderborg Sejl- og Motorbådsklub, Sønderborg Sportsdykker Klub, Sønderborg Kajak Klub, Germania, Deutscher Ruder-Verein, Cykelmotion Sønderborg og Faldskærmklubben Sønderborg.

Ved siden af sejlklubben står der en mindesten for den danske viceadmiral Peter Bredal, d. 14.12.1658. Bredal er især kendt for sin indsats under Karl Gustav-krigene. Efter udnævnelse til viceadmiral i 1658 døde  han formodentlig samme år under det dansk-brandenburgske angreb på Sønderborg Slot, der var besat af svenske tropper.

I Sønderborg Kommune finder man også Helved, der ligger i nærheden af Fynshav.

Gader i Sønderborg
Rush Hour (film)

Rush Hour er en film fra 1998 med Jackie Chan og Chris Tucker i hovedrollerne.

Handling 

Den kinesiske konsul Hans (Tzi Ma) datter bliver kidnappet. Han beder detektiven Lee (Chan) om at opklare sagen, så Lee bliver fløjet fra Hongkong til Los Angeles. Det ønsker FBI ikke og ansætter politimanden James Carter (Tucker), som skal holde Lee væk fra sagen. Senere prøver Lee og Carter selv at opklare sagen og dermed redde konsulens datter.

Referencer

Eksterne Henvisninger 

Kampsportsfilm fra USA
Amerikanske film fra 1998
Kantonesisksprogede film
Engelsksprogede film
Vibe-Hastrup

Vibe-Hastrup's kemiske Fabriker I/S var en dansk fabrik, der blev grundlagt i 1895 og blandt andet producerede skosværte, lakker og voks.

Fabrikken var grundlagt i 1895 af cand.pharm. Frederik Vibe-Hastrup (f. 4. aug. 1855, d. 1904). Efter grundlæggerens død i 1904 overtoges virksomheden af hans enke, fru Betty
Vibe-Hastrup (f. 28. marts 1860, d. 1942); medens den daglige ledelse af fabrikerne varetoges af grundlæggerens 3 sønner, C. Vibe-Hastrup (f. 4. sept. 1883), Edvard Vibe-Hastrup (f. 5. febr. 1885, d. 13. maj 1949) og Erik Vibe-Hastrup. Efter fru Betty Vibe-Hastrups død i 1942 overgik virksomheden til børnene, ovennævnte C. Vibe-Hastrup og Edvard Vibe-Hastrup, overretssagfører Johs. Vibe-Hastrup (f. 1886), ovennævnte Erik Vibe-Hastrup samt tandlæge, dr. chir. dent. Ove Vibe-Hastrup (f. 1890), fru Clara Rizzo og fru Vibeke Ringsted. 

Fabrikken lå på Howitzvej 52 på Frederiksberg. Komplekset var tegnet 1910 af Ejnar Thuren og er nedrevet. I dag ligger et alment boligbyggeri på grunden.

Kilder 
 Danmarks ældste forretninger 1100-1911, Kraks Forlag 1950

Danske virksomheder etableret i 1895
Kemivirksomheder i Danmark
Forsvundne bygninger, konstruktioner og anlæg i Frederiksberg Kommune
Tidligere virksomheder på Frederiksberg
Malingproducenter i Danmark
Rush Hour

Rush Hour kan henvise til:

 Rush Hour (film) film med Jackie Chan og Chris Tucker i hovedrollerne.
 Rush Hour 2 den efterfølgende film til Rush Hour
 Rush Hour 3 den efterfølgende film til Rush Hour 2
 Rush Hour (tv-serie) show fra BBC
 Rush Hour (brætspil)
 Rush Hour (dansealbum)
 ''SimCity 4: Rush Hour
 RushHour, en canadisk avis
 Rush Hour (sang), en sang af Jane Wiedlin
 Peak Hour (The Moody Blues-sang)
Bedsted

Bedsted er et stednavn, der findes flere steder:
 Bedsted (Sønderjylland) – en bebyggelse og et ejerlav i Bedsted Sogn, Tønder Kommune
 Bedsted (Thy) – en bebyggelse i Bedsted Sogn, Thisted Kommune
 Bedsted Overdrev ved Ringsted på Sjælland
 Bedsted (Sydslesvig) øst for Sønder Brarup ved landevejen mod Kappel
August Neubert

Carl Friederich August Neubert (21. januar 1825 i Sebnitz i Sachsen – 3. juli 1894 i Meran) var en tysk-dansk fabrikant, der grundlagde bomuldsvæveriet August Neuberts Fabriker.

Carl Friederich August Neubert blev født den 21. januar 1825 i Sebnitz i Sachsen, hvor hans fader, Traugott Carl Friederich Neubert, var kvæghandler og slagtermester. Han lærte bomuldsvæveriet i sin fødeby og flere andre steder i Tyskland og oprettede derefter 1846 i Neumünster uden kapital et lille etablissement, der efterhånden voksede op til et stort bomuldsvæveri, farveri og trykkeri. Efter begivenhederne i 1864 forlagde han 1867 virksomheden til København. Fabrikkerne kom til at ligge i Viborggade på Østerbro i København og på Howitzvej (da Lampevej) på Frederiksberg.

I 1873 optog han en søn og en svigersøn i forretningen, der senere gik over til tre sønner. Han døde 3. Juli 1894 i Meran. Den 9. Juni 1846 havde han ægtet Marie Margrethe Bornhøft (født 8. februar 1825), datter af købmand i Neumünster Joachim Bornhøft og Anna født Butenschøn.

Kilder 
Poul J. Neubert
 Dansk Biografisk Leksikon

Fabrikanter fra Danmark
Danskere i 1800-tallet
Flykapring

Flykapring er en ulovlig handling og går ud på, at styringen af et fly bliver taget fra flyets oprindelige pilot og i stedet overrakt en anden, eller at piloten (evt. ved tvang) selv flyver. I begge tilfælde er formålet at lade flyet komme et andet sted hen end oprindelig planlagt.

Formål 
Formålet med kapringen kan være at bringe kapreren til et sted, vedkommende ikke ville kunne komme til på legal vis, for eksempel hvis vedkommendes land forbyder udrejse. Alternativt kan der være tale om at kræve løsepenge for fly og ombordværende personer og gods. Formålet med kapringen kan også være at få frigivet fængslede kammerater. Endelig kan målet af forskellige grunde også være at styre det ind i noget, som det var tilfældet ved en af de mest kendte flykapringer, der blev begået den 11. september 2001 i New York i USA, hvor to kaprede fly kolliderede med World Trade Center.

Se også 
 Terrorangrebet den 11. september 2001

Terrorhandlinger efter type
Straffelovsovertrædelser
August Neubert (virksomhed)

August Neuberts Fabrikker var en virksomhed, der drev flere bomuldsvæverier og farverier på Østerbro og Frederiksberg. Fabrikken blev stiftet af Carl Friederich August Neubert i Neumünster 1846, men overført til København 1867 efter den 2. Slesvigske Krig.

Efter grundlæggerens død videreførtes virksomheden af dennes sønner, Carl Neubert (1853-1924), Theodor Neubert (1855-1911) og Ernst Neubert (1859-1916), som i tilknytning til væveriet oprettede nogle konfektionsfabrikker. Efter at Carl Neubert, som den længst levende af brødrene, var død i 1924, videreførtes firmaet af hans enke og to sønner, Fritz Neubert (1883-1978) og Poul Neubert (1884-1958), samt af Theodor Neuberts enke og søn, Herbert Neubert, hvilke to sidste udtrådte af firmaet i 1931. I 1929, overtog Fritz Neubert for egen regning og i eget navn konfektionsvirksomheden. I 1928, efter Landmandsbankens krak, stiftede Poul Neubert A/S De Danske Bomuldsvæverier, som overtog driften af bomuldsvæverierne.

Selskabets bestyrelse bestod i 1950 af fabrikant Poul Neubert, fabrikant Fritz Neubert, højesteretssagfører N.J. Gorrissen (1896-1978), fru Karen Neubert, fru Anne-Lise Holm og fabrikant Jørgen Neubert (1916-1976). Fabrikant Poul Neubert var tillige administrerende direktør for selskabet. I 1938 udtrådte Fritz Neubert af firmaet August Neubert, hvis indehavere derefter var Carl Neuberts enke, fru Monica Neubert og Poul Neubert. Siden 1944 var Poul Neubert eneindehaver.

Fabrikken på Frederiksberg lå på Howitzvej (daværende Lampevej) og fabrikken på Østerbro i Viborggade 78, der i 1899 blev udvidet ved arkitekt Alfred Thomsen.

I 1968 købte Jørgen Neubert sin moder og sine søstre ud af De Danske Bomuldsvæverier AS/August Neubert, og flyttede væverivirksomheden til Hjørring under navnet Jørgen Neubert Tekstilfabrik. Virksomheden ophørte i 1976 ved Jørgens Neuberts død. De Danske Bomuldsvæverier AS/August Neubert fortsatte som et ejendomsselskab, hvor fabriksbygningerne i Viborggade blev udlejet til stearinlysfabrikken Pia Lys og nedbrændte totalt efter at være blev anstiftet af serie-pyromanen Erik Solbakke Hansen den 27. oktober 1982. Branden, der også antænkte flere beboelsesejendomme, var en af de værste i Danmark siden 2. verdenskrig. Resterne af fabrikken blev nedrevet. Fabrikken på Howitzvej er ligeledes forsvundet.

I 1987, ved afviklingen af De Danske Bomuldsvæverier overtog fætrene Poul Jørgen Neubert (f. 1945) og Henrik Axel Kaufmann (f. 1946) retten og pligten til brug af firmanavnet August Neubert. Poul J. Neubert, som er bosat i Norge, oprettede i 1988 virksomheden August Neubert Norge, og Henrik Kaufmann og Poul J. Neubert har senere stiftet selskabet August Neubert Aps i Århus. Poul J. Neubert og Henrik Kaufmann viderefører det firma, som Carl Friederich August Neubert stiftede i 1846.

Kilder 
 Danmarks ældste forretninger 1100-1911, Kraks Forlag 1950

Danske virksomheder etableret i 1846
Tekstilvirksomheder i Danmark
Forsvundne bygninger, konstruktioner og anlæg i København
Tidligere virksomheder i København
Tidligere virksomheder på Frederiksberg
Bjælkerup

Bjælkerup (eller Bjelkerup) er en bebyggelse nordvest for og i dag sammenvokset med Store Heddinge. Den ligger i Store Heddinge Sogn, Stevns Kommune, Region Sjælland.

Tidligere var der et stop på Østbanen i Bjælkerup.

Eksterne henvisninger
Kulturarvsstyrelsen om Bjælkerup Jernstøberi 

Store Heddinge
Bydele og forstæder i Danmark
Byer og bydele med genforeningssten
Vild med talent

Vild med talent er et humoristisk talkshow med Lonnie Starr (Linda P), som interviewer kendte danskere. Serien blev sendt TV3+ hver fredag kl. 21:45.

Humor 
Lonnies lege, eksempelvis "Shag marry kill", hvor tre personer skal henholdvis knalde en, giftes med en anden og dræbe en tredje, er med til at gøre showet humoristisk. Derudover er der også Lonnie Starr-fonden "Red hele verden"-kampagnen, hvor Lonnie kommer med eksempler på dårligt liv i verden. Herudover vises et kort videoklip, hvor fortid eller fremtid skal gættes.

Gæster 
Den første gæst i showet var Anders "Anden" Matthesen. Af andre gæster kan nævnes Peter Frödin og Søren Rislund.

Værterne

Ditte 
Ditte er Lonnies praktikant, der drømmer om at blive TV-vært. Hun er temmelig tykpandet og skælder meget ud på kameramanden John-John.

Tove 
Tove er ID-båndsafvikler og står for ugens klip (med hende selv), hvor der kæmpes mod lamper, bolde, og der jongleres med pandekager.

TV3-programmer
Talkshow fra Danmark
Humorprogrammer fra Danmark
Danske tv-serier fra 2000'erne
Yehuda Amichai

Yehuda Amichai (hebraisk: הודה עמיחי) (egentlig født Ludwig Pfeuffer, 3. maj 1924 i Würzburg, Tyskland – 22. september 2000 i Jerusalem, Israel) var en israelsk digter.

I 1930'erne flygtede han med sin familie til Palæstina. Han var soldat under 2. verdenskrig og den arabisk-israelske krig.

Amichai var uddannet i litteratur fra Det hebraiske universitet i Jerusalem. Han regnes af mange for at være blandt de største digtere i det moderne Israel.

På dansk er udgivet digtsamlingen En stille glæde.

Digtere fra Israel
De Danske Bomuldsspinderier

De Danske Bomuldsspinderier var en dansk virksomhed, der drev bomuldsspinderier i Odense, Vejle og København.

Historien begyndte i 1892 med etableringen af Vejle Bomuldsspinderi, som Marius Windfeld-Hansen var initiativtager til. I 1901 fusionerede spinderiet med Vejle Bomuldsfabrikker og Mogensens Spinderi i Odense. I 1906 skiftede selskabet navn til De Danske Bomuldsspinderier A/S. Året efter blev spinderiet i Odense nedlagt og erstattet af et moderne spinderi i Valby, der blev indviet i 1907. Disse bygninger, tegnet af Alfred Thomsen, findes endnu og er nu butikscentret Spinderiet.

Bomuldsspinderierne blev i 1978 solgt til forretningsmanden Jan Bonde Nielsen. Efter hans konkurs i 1980 overlevede virksomheden som en division under den københavnske tekstilkoncern B.W. Wernerfelt-Hansens aktieselskab.

Virksomhedens spinderi på Havnegade i Vejle fortsatte til år 2000, hvor det lukkede som Danmarks sidste bomuldsspinderi.

Referencer 

Bomuldsspinderier
Danske virksomheder etableret i 1901
Tidligere virksomheder i København
Virksomheder i Odense
Industribygninger i København
Virksomheder i Vejle
Ophørt i 2000
Spinding
Gattendorf (Oberfranken)

Gattendorf er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er en del af Verwaltungsgemeinschaft Feilitzsch. Kommunen ligger i Bayerske Vogtland omkring 12 kilometer øst for byen Hof.

Geografi

Inddeling 
Ud over Gattendorf med 1.008 indbyggere, er der i kommunen disse landsbyer og bebyggelser:

Eksterne henvisninger
Dansk Gardin & Textil Fabrik

Dansk Gardin & Textil Fabrik var en tekstilfabrik, der i en årrække var Lyngbys største virksomhed og arbejdsplads. Fabrikken blev etableret 1892 og måtte lukke i 1961. Fabrikken indgik sammen med Dansk Farveri & Merceneringsanstalt og Lyngby Søndre Mølle i Hasselbalch & Co., der var kontrolleret af grosserer Christian Hasselbalch.

Fabrikkens store bygningskompleks i gule mursten fra 1898, tegnet af Bernhard Ingemann, findes endnu.

Villakvarteret Hyldehaverne i Lyngby var arbejderboliger for fabrikken.

Danske virksomheder etableret i 1892
Ophørt i 1961
Gardin & Textil Fabrik
Bygninger, konstruktioner og anlæg i Lyngby-Taarbæk Kommune
Kongens Lyngby
Christian Hasselbalch

Christian Steen Hasselbalch (født 27. februar 1851 i Randers, død 7. august 1925 i Rungsted) var en dansk grosserer og fabrikant, der ejede mange virksomheder og fik betydning for Kongens Lyngbys industrielle udvikling.

Gennem firmaet Hasselbalch & Co. ledede han firmaerne Dansk Gardin & Textil Fabrik, Dansk Farveri & Merceneringsanstalt og Lyngby Mølle.

Han blev Ridder af Dannebrog 1903, Dannebrogsmand 1906, Kommandør af 2. grad 1910 og af 1. grad 1921.

Han havde privatbolig i villaen Kristianiagade 3 (1897-98) i København, der var tegnet af arkitekten Kristoffer Varming. Hans naboer i gaden var også store fabrikanter; henholdsvis Otto Benzon i nr. 1, Otto Mønsted i nr. 5 og Emil Vett i nr. 7.

Han er begravet på Vestre Kirkegård.

Der findes portrætmalerier af Carl Wentorf fra 1895 og af Knud Larsen fra 1915. Portrætteret på Laurits Tuxens maleri Man rejser sig fra bordet (1906) af middag hos Jacob Moresco.

Noter

Eksterne henvisninger 
 

Personer fra Randers
Kommandører af 1. grad af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Grosserere fra Danmark
Fabrikanter fra Danmark
Personer i Dansk Biografisk Leksikon
Christian